laion/Wikipedia-Exotic huggingface dataset:
עונת 1995/1996 בליגת העל ההולנדית

עונת 1995/1996 הייתה העונה ה-40 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. גו אהד איגלס ירדה לליגת המשנה. החל מעונה זו על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פורטונה סיטארד ודה חראפסחאפ שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.   נשארה בליגת העל   נשארה בליגת המשנה
מקלארן 765LT

מקלארן 765LT (באנגלית: McLaren 765LT) היא מכונית ספורט במרכב קופה, בעלת שתי מקומות ישיבה, שמיוצרת על ידי מקלארן אוטומוטיב בייצור מוגבל (765 יחידות) משנת 2020. היא הוצגה במרץ 2020. היא מבוססת בעיקרה על מקלארן 720s, ומחליפת מקלארן 675LT. העיצוב החיצוני והפנימי מבוסס על ה-720s ולכן הוא עיצוב GT, אך מעוצב באופן יותר ספורטיבי וחזק. מקלארן השתמשה בהרבה סיבי פחמן להורדת המשקל. ישנה כנף אחורית בגודל בינוני הנפתחת ונסגרת באופן חשמלי וארבעה פתחים למערכת הפליטה. המכונית כוללת מנוע בנזין V8 צילינדרים בנפח 4.0 ליטרים המספק כ-765 כוחות סוס ב-7,500 סל"ד ומומנט מרבי של 81.6 קג"מ ב-5,500 סל"ד. תיבת הילוכים רובוטית דו-מצמדית בעלת שבעה הילוכים. היא מאיצה מ-0 ל-100 קילומטרים לשעה בתוך 2.8 שניות ומ-0 ל-200 קמ"ש תוך 7.0 שניות ומגיעה למהירות מרבית של 330 קילומטרים לשעה. צריכת הדלק המשולבת עומדת על 13 ליטר ל-100 קילומטר. היא גרסת הגג הנפתח לגרסה הבסיסית, נחשפה ב-27 ביולי 2021. הייצור שלה הוגבל ל-765 יחידות כמו הגרסה הרגילה. היא המכונית קבריולה (גג נפתח) המהירה ביותר שמקלארן פיתחה עד כה. היא כוללת את אותו מנוע כמו בגרסה הבסיסית. הגג עשוי מבד ופתיחתו או סגירתו אורכת 11 שניות וניתן לפתוח את הגג עד למהירות של 50 קמ"ש המהירות המרבית שלה עם גג פתוח היא 330 קמ"ש או עם לחצן "מהירות" המנמיך את גובה המכונית ב-35 ס"מ ואז המהירות עומדת על 403 קמ"ש. מבט אחורי, שימו לב לארבעת הפתחים של מערכת הפליטה מבט קדמי, שימו לב לכנף האחורית הפתוחה מדיה וקבצים בנושא מקלארן 765LT בוויקישיתוף אתר האינטרנט הרשמי של מקלארן 765LT McLaren 765LT: Mehr Leistung im Langheck, באתר מוטור 1, ‏3 במרץ 2020 McLaren 765LT, la nuova long tail con 765 CV e tanta fibra di carbonio, באתר מוטור 1, ‏3 במרץ 2020 Let McLaren's Design Director Walk You Through The 765LT, באתר מוטור 1, ‏20 באפריל 2020 אלדד מנורי, מקלארן 765LT ספיידר נחשפת, באתר פורטל הרכב גיר, ‏27 ביולי 2021 McLaren 765LT Spider Debuts As Brand's Most Powerful Convertible In History, באתר מוטור 1, ‏27 ביולי 2021 (באנגלית)
הפיצה של ג'ו

הפיצה של ג'ו (באנגלית Joe's Pizza) המכונה גם הפיצה מפורסמת של ג'ו, היא פיצרייה הממוקמת בגריניץ' וילג', מנהטן, ניו יורק, ברחוב כרמין ליד רחוב בליקר. המסעדה נחשבת לאחת הידועות בעיר ניו יורק ובעיקר ידועה בהגשת פיצה קלאסית בסגנון רחוב ניו יורקי וכונתה "מוסד גריניץ' וילג'". הפיצריה מוכרת פיצות במשולשים או במגשים שלמים. לאחרונה נפתח סניף בתל אביב, הסניף אינו קשור לרשת המקורית בארה״ב הפיצה של ג'ו הוקמה בשנת 1975 על ידי פינו "ג'ו" פוצולי, מהגר איטלקי במקור מנאפולי, איטליה. הפיצה של ג'ו נחשבת למועדפת על תיירים. המסעדה נסגרה לזמן קצר בשנת 2005, אך מאז נפתחה מחדש. פיצה זו של ג'ו אינה חולקת שום קשר עם פיצרייה באותו שם הממוקמת בויטסבורו, ניו יורק. ויטסבורו ג'ו עסק כבר למעלה מעשור בענף כשהפיצה של ג'ו במנהטן נפתחה. בסרט "ספיידרמן 2" משנת 2004 עובד פיטר פארקר בפיצה של ג'ו כילד, אך מפוטר עקב חוסר ציות ותקלות מסירה מוגזמות. הפיצרייה זכתה לפופולריות מחודשת מאז הופעתה בסרט. מדיה וקבצים בנושא הפיצה של ג'ו בוויקישיתוף אתר האינטרנט הרשמי של הפיצה של ג'ו Brian Silverman. "Joe's Pizza". NYMag.com. נבדק ב-2015-09-13. Garth Johnston (2011-01-10). "Pizza Wars: The Case of Joe's Pizza v Joe's Pizza". Gothamist. אורכב מ-המקור ב-2015-09-20. נבדק ב-2015-09-13. Kuban, Adam (18 בפברואר 2011). "NYC Quintessential: Eat at Joe's Pizza". Serious Eats. נבדק ב-2015-09-13. {{cite web}}: (עזרה) "The best New York City spots you can actually visit from Marvel movies and TV shows". Culturess (באנגלית אמריקאית). 2018-08-27. נבדק ב-2020-10-02. 40°43′50″N 74°00′08″W﻿ / ﻿40.730656°N 74.002190°W﻿ / 40.730656; -74.002190
באר ארטזית

באר אַרטֶזית היא באר מים שהמים פורצים מתוכה בעצמם על פי חוק הכלים השלובים ללא צורך בשאיבה. המקור לשמה של התופעה הוא באזור ארטואה (Artois) בצרפת שבו בארות ארטזיות רבות. אפשר לחפור באר ארטזית רק באזורים דמויי אגן קעור, אשר בהם שכבה של סלע נקבובי נתונה בין שכבות בלתי חדירות למים. ככל שהבאר נמצאת בנקודה עמוקה יותר של השקע, הלחץ גובר, המים פורצים בעוצמה רבה יותר, ושפיעתם נמשכת גם בשנים שחונות. דוגמה לבאר ארטזית בישראל הוא "מפל איוב" בצפון הכנרת, שנוצר כתוצאה מקידוח של תה"ל במסגרת הפעולה להטיית המעיינות שהמליחו את הכנרת. ספיקת הבאר היא כ-600 מ"ק לשעה ומליחותה – 800 מ"ג כלור לליטר. בשל מליחותה הנמוכה יחסית הוחלט להזרימה לכנרת, בניגוד לשאר המעיינות המלוחים המוזרמים בתעלה מיוחדת העוקפת את הכנרת. בארות ארטזיות נוספות הן חמי געש וחמי יואב, המשמשות לצורכי ריפוי ובידור. סוג אחר של מקור מים הנובע מהאדמה בעצמו הוא מעיין העתק. מעיין העתק הוא מעיין שנובע לאורך העתק שדרכו עולים מי תהום אל פני השטח. בדומה לבאר ארטזית אין צורך בשאיבה ממנה, אך בניגוד אליה, במעיין העתק אין צורך בקידוח והמים פורצים החוצה באופן טבעי באזור ההעתק. מעיינות העתק בישראל הם המעיינות החמים בחמת גדר ומעיינות גן השלושה. מדיה וקבצים בנושא באר ארטזית בוויקישיתוף קידוח ארטזי - מפל איוב באתר רשות הטבע והגנים הסבר על הבאר הארטזית בחמי יואב, באתר המקום ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
עונת 1996/1997 בליגת העל ההולנדית

עונת 1996/1997 הייתה העונה ה-41 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. א.ז. אלקמאר ירדה לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה א.ז. אלקמאר שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.   נשארה בליגת העל   נשארה בליגת המשנה
השבועה (יאיר)

השבועה הוא שיר שכתב המשורר אברהם שטרן (יאיר) (לימים מייסד ומנהיג הלח"י), בשנת ה'תרצ"ד. השיר מבטא את המחויבות העמוקה לעם ישראל ואדמתו, תוך קידוש ערכיו וזהותו הלאומית המסורתית, וביטול של כל רצון ואינטרס אחר. השיר פורסם לראשונה בגיליון הלח"י "למחתרת" בה' בשבט ה'תש"א בתוכנו של השיר מתבטאת תפיסתו של יאיר לגבי מרכזיותם של הרעיון הלאומי והמאבק למען האומה וכבודה - ”וּשְׁמוֹ לְקַדֵּשׁ בַּגּוֹיִים. כֹּה יִתֵּן, כֹּה יוֹסִיף לִי שׁוֹמֵר-יִשׂרָאֵל!” דברים המתאימים לרשימה שכתב זמן מועט לפני מותו עבור גיליון הלח"י "למחתרת": אין לך דבר שגיא יותר וקדוש יותר ממלחמה לאומית; מלחמת האומה על כבודה, חירותה וחייה. חיי אומה ללא כבוד וללא חירות, אינם חיים. לפיכך כל אומה הראויה לכבוד, כקטנה כגדולה, שמה נפשה בכפה ויוצאת למלחמה לאומית . השיר מדגיש את ההתמסרות הטוטאלית לעצם הרעיון, תוך השלכת כל הרצונות האישיים והתמקדות במשימה זו: ”נִשׁבָּע לְהַקרִיב הַמַּצפּוּן, הַחַיִּים, לְצַיֵּית, וְלִלחֹם, וְלָמוּת!”. גם דברים אלו מבוססים על הכרתו בהיות הרעיון כשלעצמו עיקר, ובחשיבות ההתמסרות המוחלטת אליו: את מהלך המלחמה קובע שיעור נכונותה של האומה והחלטתה הנחושה להיאבק עד הסוף ויהי מה, – ליהרג ולא להיכנע. ואם כי לא תמיד קובעים הערכים ‘הבלתי נמדדים האלה’ את תוצאות המלחמה, הרי הם, הם הקובעים את גורלה ההיסטורי, היינו: את ערכה לעתיד האומה. תהיינה תוצאות המלחמה אשר תהיינה… לא הן קובעות את עתיד האומה לדורות, אלא המלחמה גופא, אופייה, ועמדת העם לנוכח הסכנה, למול האוייב… ההדגשה החוזרת ונשנית של ערכי עם ישראל והיחס אליהם כ"קודש" - "על משמר הקדוש", "על אדמת ישראל״, ״על חיי ישראל״, ״ושמו לקדש בגויים״ - מאפיינת את תפיסתו של יאיר, הדוגלת בחיבור ליהדות המסורתית וערכיה. בניגוד לתנועת הכנעניות, שהתפארה בשבירת עול המסורת, בבוז ליהדות העתיקה וליהודי הגולה, יאיר מדגיש את הכבוד, החיבור, והמרכזיות לערכים אלו. הוא לא מתמקד בפיאור המלחמה והנקם, כי אם במחויבות להגנה על עם ישראל מתוך הזדהות עמוקה עם הלאום. עד כדי שבועה למסור למען עם ישראל ואדמתו את חייו ודמו. השיר הולחן בשנת 2019 כאשר אליסף פיניש קרא את שיריו של שטרן, וחש חיבור עז לשירו זה והחליט להלחינו. בתוך שעה הוא סיים להלחינו ולהקליטו. 'השבועה' בלחנו ובביצועו של אליסף פיניש איבינסקי,לח"י: צבת ראשונה, עיונים בנפתולי תקופה ודרך, כרך א, תל אביב תשס"ג. עמ' 313–314 כסלו תש"ב אברהם שטרן - "יאיר", חייו, פועלו ומותו לח"י - העמותה להנצחת מורשת לוחמי חרות ישראל
דניאל מוניוס

דניאל מוניוס מחיה (בספרדית: Daniel Muñoz Mejía) הוא כדורגלן קולומביאני, המשחק בעמדת המגן בקבוצת קריסטל פאלאס. החל לשחק באופן מקצועי בקבוצת אגילס דוראדס במשך שלוש עונות והפך לאחד המגינים הבולטים בליגה. שיחק 81 משחקים במדי הקבוצה עד שעבר לשחק באתלטיקו נסיונל לבקשתו של המאמן, חואן קרלוס אוסוריו. ב-14 ביולי 2019 ערך את הופעת הבכורה בקבוצה מול אונסה קלדס ושלושה מחזורים מאוחר יותר כבש את שער הבכורה מול אתלטיקו וילה. ב-14 בספטמבר, במשחק מול קוקוטה דפורטיבו, כבש מוניוס את השער ה-5000 בתולדות המועדון, שגם היה הגול המהיר ביותר שנכבש בהיסטוריה של המועדון, כאשר נגח פנימה 22 שניות משריקת הפתיחה. ב-2020 כבר הפך לשחקן מוביל ולאחר עזיבתם של אלכסיס הנריקס ודניאל בוקאנגרה, קיבל את סרט הקפטן. ב-28 במאי 2020 נמכר לראסינג גנק הבלגית תמורת 5 מיליון יורו, ערך את הבכורה שלו ב-9 באוגוסט מול זולטה ורכם. הפך מהר מאוד לשחקן הרכב קבוע בהגנה לצידם של בני ארצו, הבלמים קרלוס קואסטה וג'ון לוקומי. בינואר 2024 נמכר לקריסטל פאלאס. ב-27 באוגוסט קיבל זימון מהמאמן קרלוס קיירוש למשחקי הידידות מול ונצואלה וברזיל, אך נפצע מספר ימים קודם לכן ונופה מהסגל. את הבכורה ערך ב-3 ביוני 2021 בלימה מול פרו במוקדמות מונדיאל 2022 כאשר נכנס במחצית השנייה והורחק כעבור שתי דקות. ב-22 במרץ 2024 כבש את שערו הבכורה במדי נבחרת קולומביה במשחק ידידות בו השלים 90 דקות מול ספרד בתוצאה שהסתיימה בניצחון 1-0. נכלל בסגל הנבחרת לקראת משחקי קופה אמריקה 2024. ראסינג גנק הגביע הבלגי (2021) דניאל מוניוס, ברשת החברתית אקס (טוויטר) דניאל מוניוס, ברשת החברתית אינסטגרם דניאל מוניוס, באתר Transfermarkt דניאל מוניוס, באתר Soccerway דניאל מוניוס, באתר BDFutbol דניאל מוניוס, באתר WorldFootball.net דניאל מוניוס, באתר National Football Teams דניאל מוניוס, באתר FootballDatabase.eu 28.5.20, goal.com Daniel Muñoz rumbo a Europa: Genk de Bélgica su nuevo club "Crystal Palace sign Colombia defender Daniel Munoz from Genk". BBC Sport. 30 בינואר 2024. נבדק ב-30 בינואר 2024. {{cite web}}: (עזרה) 4.6.21, ESPN.com Un minuto y expulsión: la mancha del debut de Daniel Muñoz en Selección Colombia Lista de Colombia para la Copa América 2024: Jugadores y plantilla de la selección cafetera para el torneo באתר The Sporting News, ‏ 20 ביוני 2024, (בספרדית)
אלתית מרמורטוס

אלתית מרמורטוס או סלמון מרמורטוס (שם מדעי: Salmo marmoratus) היא מין של דג מאכל ממשפחת הסלמוניים החי רק בכמה נהרות ונחלים בקרבת הים האדריאטי שבים התיכון, באיטליה, סלובניה, קרואטיה, בוסניה והרצגובינה ומונטנגרו, כשהוא כנראה נכחד מאלבניה. לעיתים טועים בינו לבין קרובו לסוג, טרוטה חומה. סלמון זה הוא קרוב של האלתית האטלנטית, והוא בעל גוונים כסופים עם גוון שיש והוא בעל גוף ארוך וראש ארוך שמהווה 20 עד 25% מאורך הגוף. הבטן בהירה והעיניים גדולות. צבע הסלמון משתנה בהתאם לסביבה. הסלמונים מגיעים לאורך ממוצע של 30 עד 70 סנטימטרים, אך נמצאו כבר פרטים באורך 120 סנטימטרים ומשקל 30 ואף 50 קילוגרם. הסלמונים מגיעים לבגרות מינית בגיל 3 עד 4 שנים. הם אוכלי דגים בעיקרם הטורפים דגים קטנים או חסרי חוליות שוכני קרקעית. הסלמון מצוי לרוב בנהרות חמימים לאורך דרום אירופה, אך יימצא לעיתים גם בנהרות קרים ומהירים יותר. הוא נפגע מהקמת סכרים, מזיהומי נהרות ומדיג יתר, אך לא מצוי בסכנה. מדיה וקבצים בנושא אלתית מרמורטוס בוויקישיתוף אלתית מרמורטוס, באתר ITIS (באנגלית) אלתית מרמורטוס, באתר NCBI (באנגלית) אלתית מרמורטוס, באתר האנציקלופדיה של החיים (באנגלית) אלתית מרמורטוס, באתר FishBase (באנגלית) אלתית מרמורטוס, באתר GBIF (באנגלית) אלתית מרמורטוס באתר הרשימה האדומה של IUCN
סלמו

סלמו (שם מדעי: Salmo) היא סוג של דגים ממשפחת הסלמוניים, הכולל את מרבית מיני המשפחה החיים באירופה והיחידים החיים באוקיינוס האטלנטי שלחופי אמריקה הצפונית. הוא הוגדר ב-1758 בידי קארולוס לינאוס. חלק ממיני הסוג מכונים אלתית כמו שהשם מרמז, אך חלקם נחשבים לדגי טרוטה כמו טרוטה חומה. דגים אלה מהווים דגי מאכל חשובים לאדם והם נידוגים מהים או מהנהרות בכמויות גדולות. חלקם אף גדלים בשבי. בסוג זה 49 מינים: Salmo abanticus Salmo aestivalis Salmo akairos Salmo aphelios Salmo balcanicus Salmo carpio Salmo caspius Salmo cettii Salmo ciscaucasicus Salmo coruhensis Salmo danilewskii Salmo dentex Salmo euphrataeus Salmo ezenami Salmo farioides Salmo ferox Salmo fibreni Salmo gegarkuni Salmo ischchan Salmo kottelati Salmo labecula Salmo labrax Salmo letnica Salmo lourosensis Salmo lumi Salmo macedonicus Salmo macrostigma אלתית מרמורטוס (Salmo marmoratus) Salmo montenigrinus Salmo multipunctata Salmo nigripinnis Salmo obtusirostris Salmo ohridanus Salmo okumusi Salmo opimus Salmo pallaryi - נכחד Salmo pelagonicus Salmo pellegrini Salmo peristericus Salmo platycephalus Salmo rhodanensis Salmo rizeensis אלתית אטלנטית (Salmo salar) Salmo schiefermuelleri Salmo stomachicus Salmo taleri Salmo tigridis טרוטה חומה (Salmo trutta) Salmo viridis מדיה וקבצים בנושא סלמו בוויקישיתוף סלמו, באתר ITIS (באנגלית) סלמו, באתר NCBI (באנגלית) סלמו, באתר Animal Diversity Web (באנגלית) סלמו, באתר האנציקלופדיה של החיים (באנגלית) סלמו, באתר GBIF (באנגלית) סלמו, באתר אנציקלופדיה בריטניקה (באנגלית) סַלְמוֹן במילון מטבח [כלכלת הבית] (תרצ"ח), באתר האקדמיה ללשון העברית
מאלוקה

מאלוקה (באנגלית: Maloca) היא מבנה מסורתי גדול של האינדיאנים ביער האמאזונאס, בקולומביה ובאזורים הגובלים בה בברזיל ופרו. למושג יש לעיתים פירושים שונים בהתאם לשפה המקומית ולמאלוקה שימושים שונים בעבר ובהווה, ובהתאם לאופי השבט. בעבר היא שימשה למגורים של חברי הקבוצה במתחם, וכללה גם מרחב מקודש להתכנסות ולטקסים יומיים ועונתיים. כיום היא משמשת בעיקר כמבנה קהילתי וכמרחב המקודש. משמעותה המקורית של המילה "מאלוקה" בפורטוגזית היא "פשיטה עוינת". עם העמקת הכיבוש האירופי-לטיני בדרום אמריקה, המושג "מאלוקה" ציין פשיטה במעבה הג'ונגל על קבוצת ילידים, ובהקשר אחר את ההתקפות הילידים האינדיאנים על האירופים בארגנטינה וצ'ילה. המבנה המסורתי הגדול שימש מתחם הגנה לכלל השבט. בפורטוגזית המושג החל לציין גם "בקתה אינדיאנית" וגם "מקלט", ומאלוקה בברזיל היא גם מילה נרדפת כללית ל"בקתה". בקולומביה, בה המבנה המסורתי הגדול הוא השכיח יותר, השם הפך למסמן של מתחם הקבוצה ביער, כשבמרכזו עמד המבנה שכיום נקרא "מאלוקה" בספרדית. המאלוקה המסורתית שימשה לעיתים כמקום המגורים לעשרות נפשות, אך יחסי המין נעשו מחוץ למאלוקה, הרחק ביער. כיום, עם מעבר רוב הקהילות למתחמים כפריים, המאלוקה היא לרוב מבנה ציבור, המשמר את התפקיד החברתי והטקסי כחלק משימור המסורת, אולם יש מקומות בעומק הג'ונגל שבהם השתמר גם השימוש המקורי. המאלוקה בנויה מחומרי הג'ונגל שמסביב. המבנה מגלם בחומריו, בעיצובו ובתפקודיו את תפיסת העולם הייחודית של הקבוצה, החל בתפישה אודות מבנה היקום והמיתוס המתאר את מקור השבט, דרך הנורמות החברתיות, תפקידי החברים בקהילה ופעולות החיים היומיומיות. לדוגמה, הכיוון של המאלוקה הוא בדרך כלל ממערב למזרח במקביל לכיוון הזרימה של האמזונאס מהאנדים אל הגונג'ל. הכניסה הראשית ממזרח, מיועדת לגברים ואילו הפתח המערבי מייצג את האלמנט הנקבי ודרכו נכנסות הנשים. במאלוקה ישנו מתחם ייעודי בו נערך מידי ערב טקס הממבאה. בטקס הגברים מכינים מעלי קוקה ואפר של צמחים נוספים את אבקת ה"ממבה", שלה מיוחסת היכולת לרכך את המחשבה והדיבור. בטקס שיכול להימשך מספר שעות אל תוך הלילה, הגברים לועסים את הממבה ומעלים נושאים שונים במעין דינמיקה קבוצתית ודיאלוגים של חונכות. בדרך זו מנחילים את המורשת והידע לצעירים, ומציפים את הרגשות והקונפליקטים שעלו במשך היום. באמצעות הממבה והדיבור המרוכך יוצרים מחדש את ההרמוניה בסביבה ובין חברי הקבוצה, ומתכננים את יום המחרת. Hugh-Jones, Stephen, "Inside-Out and Back-to-Front: The Androgynous House in North-West Amazonia" from Carsten, Janet & Hugh-Jones, Stephen(Ed), About the house: Levi-Strauss and beyond pp.226-252, 1995, Cambridge: Cambridge University Press © המאלוקה בתרבות שבט מארובו, באתר PIB, ‏1/3/19 Serje, Margarita. "Malocas and barracones. Tradition, biodiversity, and participation in the Colombian Amazon", ISSJ, 55.178, 2003 Echeverri, J, Alvaro. "The people of the center of the world: a study in culture, history, and orality in the Colombian Amazon", Diss, NSSR, 1997 ynet, לראשונה זה שנה: שבט מבודד נצפה באמזונס, באתר ynet, 18 בנובמבר 2016 Maloca -Encyclopedia of Latin American History and Culture, https://www.encyclopedia.com/ Uncontacted Amazon Tribe Revealed For The First Time In Vale do Javari - Brazil, youtube, סרטון שמראה מאלוקה בשימוש המקורי שלה, בשבט שהתגלה ב-2017, ‏Aug 23, 2018 הסבר על הממבאה Mambe הערך בוויקיפדיה בספרדית
אשכול רשויות נגב מזרחי

אשכול רשויות נגב מזרחי הוא תאגיד עירוני אזורי בבעלות חמש עשרה רשויות מקומיות, הממוקמות בנגב המזרחי. הרשויות הן: עיריית דימונה, עיריית ערד, מועצה מקומית ירוחם, מועצה אזורית חבל אילות, מועצה אזורית נווה מדבר, מועצה אזורית הערבה תיכונה, מועצה אזורית אל קסום, מועצה אזורית רמת נגב, מועצה מקומית כסייפה, מועצה מקומית חורה, מועצה מקומית תל שבע, מועצה מקומית ערערה בנגב, מועצה מקומית שגב שלום, מועצה מקומית מיתר, מועצה מקומית מצפה רמון. מנכ"ל התאגיד הוא אליעזר יעקב. האשכול הוקם על ידי משרד הפנים על מנת ליצור התייעלות כלכלית ואספקת שירותים אזוריים משלימים לרשויות המקומיות. תחומי הפעילות של האשכול הם איכות הסביבה, חינוך, דיגיטציה, רישוי עסקים, תכנון אזורי, פיתוח תעסוקה, חברה ופיתוח כלכלי. האשכול הוקם במסגרת מיזם האשכולות הלאומי, המשותף למשרד הפנים, משרד האוצר ומכון אלכא למנהיגות וממשל בג'וינט ישראל. האשכול הוקם בשנת 2013 ונרשם בכחברה ברשות התאגידים בינואר 2015, והוא מוגדר חברה בע"מ כל אחת מהרשויות החברות באשכול מחזיקה אחוז דומה של מניות. קבלת השירותים על ידי האשכול היא וולנטרית וכל רשות מקומית יכולה לבחור האם היא רוצה לקחת חלק במיזמים של האשכול. האשכול פועל במספר תחומים מקצועיים: אגף איכות הסביבה – מבצע פינוי פסולת ואכיפה סביבתית לרשויות המקומיות. במסגרת האגף פועלת היחידה לאכיפה סביבתית (היל״ס) אשר משותפת גם לאשכול נגב מערבי. אגף פיתוח כלכלי – פועל כדי לייצר מיזמי פיתוח כלכלי שיגדילו את הכנסות הרשויות המקומיות החברות באשכול. אגף דיגיטציה – מקדם מיזמים דיגיטליים ברשויות השונות. אתר האינטרנט הרשמי של אשכול רשויות נגב מזרחי כתבה על קורס להייטק שקיים אשכול נגב מזרחי, באתר ישראל היום כתבה על פעילות היחידה לאכיפה סביבתית של אשכול נגב מזרחי ומערבי, באתר וואלה "תשעה פקחים אמורים להילחם בהשלכה הבלתי חוקית של הררי אשפה בנגב". הארץ. נבדק ב-2021-11-30.
טימוק הגדול

טימוק הגדול (בסרבית ובבולגרית: Велики Тимок) הוא נהר הזורם בסרביה ובבולגריה ונשפך לדנובה. 15 קילומטרים מאורכו מסמנים את הגבול בין סרביה ובין בולגריה. השם "טימוק הגדול" בא להבדיל מנחלים נוספים הנושאים את השם "טימוק" וחיבורים שלהם מובילים ליצירת "טימוק הגדול". טימוק סברלישקי (Svrljiški Timok) מתחבר עם טימוק טרגובישקי (Trgoviški Timok) ויחד יוצרים את הטימוק הלבן (Beli Timok), שבתורו מתחבר עם הטימוק השחור (Crni Timok) והם יוצרים את הטימוק הגדול. מדיה וקבצים בנושא טימוק הגדול בוויקישיתוף ערך זה הוא קצרמר בנושא נהרות ונחלים ובנושא גאוגרפיה של סרביה. אתם מוזמנים לתרום לוויקיפדיה ולהרחיב אותו.
קאופו מיל

קָאוּפּוֹ מֶיֶּל (באסטונית: Kaupo Meiel; נולד בשנת 1975) הוא משורר אסטוני. מיל נולד בעיר פרנו שבדרום-מערב אסטוניה, והוא עודו גר בעיר הולדתו. לאחר שסיים לימודי ספרות אסטונית באוניברסיטה, עבד שנים בתור מורה לספרות בתיכון, עיתונאי ועורך בהוצאת ספרים. נכון לשנת 2021 פרסם חמישה ספרי שירה: "מדריך לכתבן" (2006), "ביוגרפיות אסטוניות" (2008), "הגרביים שלי שלמים" (2010), "שיתפרץ הווזוב" (2013) ו"דו-קיום עִם קֶצֶר" (2017). ספרו "השוּק הוא אלוהים" (2014) הוא קובץ מסות וביקורות. כמו כן פרסם בשנת 2018 בשיתוף פעולה עם שלושה יוצרים נוספים לקסיקון היסטורי הקרוי "אסטוניה כזאת בדיוק: 101 שנות הרפובליקה האסטונית ו-101 אח"מים". שמונה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אסופה זו ראתה אור בהוצאת כרמל בשנת 2021. "Polügrafisti käsiraamat", Jumalikud Ilmutused, 2006, ISBN 9789949138302; ISBN 9949138302. "Eesti elulood", Jumalikud Ilmutused, 2008, ISBN 9789985978733. "Mu sokid on terved", Jumalikud Ilmutused, 2010, ISBN 9789985998939. "Pursata Vesuuvile", Jumalikud Ilmutused, 2013, ISBN 9789949519088. "Turg on jumal : esseed ja kriitikad", Jumalikud Ilmutused, 2014, ISBN 9789949519293. "Lühistu koosolek", Post Factum, 2017, ISBN 9789949603053. "Just sellist Eestit. Eesti Vabariigi 101 aastat ja 101 suurkuju" (koos Peeter Helme, Mari Niitra ja Elle-Mari Taliveega), Post Factum, 2018, ISBN 9789949603800. "Tõde ja õigus : algus" (A. H. Tammsaare; koostaja Kaupo Meiel), Postimees, 2019, ISBN 9789949669080. "Heegelda endale kaisupoliitik"(Terje Annusver; saatetekstid Kaupo Meiel), Tänapäev, 2019, ISBN 9789949855063. "Ανθολογία Νέων Εσθονών Ποιητών/Eesti Kaasaegse Luule Antoloogia" (Eda Ahi, Andrus Kasemaa, Igor Kotjuh, Kaupo Meiel, Krista Ojasaar, Wimberg (Jaak Urmet), Maarja Pärtna, Carolina Pihelgas, Kaur Riismaa, Jürgen Rooste), Vakxikon, 2019. רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 19–36. "כל בוקר" שיר מאת קאופו מיל בתרגום רמי סערי מאסטונית לעברית Marcus Turovski, Kaupo Meiel: Tears of joy always become dust, Eesti Rahvusringhääling | ERR Meiel, Kaupo - Young Poets - Vakxikon.gr Media & Publishing Group, Young Poets - Vakxikon.gr Media & Publishing Group, ‏2 בנובמבר 2019 Kaupo Meiel, HeadRead, ‏4 בפברואר 2017
Dancing on Dangerous

"Dancing on Dangerous" הוא שיר מאת התקליטן הקזחי איימנבק, שהוקלט על ידי הראפר הג'מייקני שון פול והזמרת-יוצרת המקסיקנית סופיה רייס. השיר יצא לאור ב-9 באפריל 2021, על ידי חברת התקליטים אפקטיב רקורדס, כסינגל שלא מתוך אלבום. כמה ימים לאחר יציאתו כסינגל, הופץ עבורו וידאו קליפ נלווה. השיר הגיע למקום ה-58 במצעד הסינגלים ההולנדי, ולמקום ה-59 במצעד הסינגלים האיטלקי. השיר נכתב על סופיה רייס ושון פול ידי והופק על ידי איימנבק. בכתבה שפורסמה על סופיה רייס בלוס אנג'לס טיימס הזכירו את "Dancing on Dangerous", תוך שב-Nação da Músic כינו אותו כ"להיט". בכתבה שפורסמה ב-WeAreMitu נבחר "Dancing on Dangerous" לאחד מחמשת שיתופי הפעולה הטובים ביותר של רייס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות. הווידאו קליפ הרשמי של השיר פורסם בשידור חי ב-23 באפריל 2021, שבועיים לאחר יציאתו כסינגל. בתחילת הקליפ, מוצג כביש באזור מדברי, תוך שמופיע כיתוב עם שמותיהם של המוזיקאים ושל השיר עצמו. לאורכו של הקליפ, מוצגות סצנות שונות שצולמו באזוריים מדבריים וזאת, בנוסף לכך שבאחת הסצנות מופיע איימנבק. נכון ליולי 2021, מונה הצפיות של הקליפ עומד על למעלה מ-4.2 מיליון צפיות. סרטון השיר "Dancing on Dangerous" באתר יוטיוב Imanbek & Sean Paul (Ft. Sofía Reyes) – Dancing on Dangerous, נבדק ב-2021-07-01 Imanbek, Sean Paul, Sofia Reyes - Dancing on Dangerous [Official Music Video], נבדק ב-2021-07-01 Discografie Sofia Reyes - dutchcharts.nl, dutchcharts.nl Classifiche - FIMI, www.fimi.it (ב־) Facebook, Twitter, Show more sharing options, Facebook, Twitter, Sofía Reyes y Pedro Capó tienen 'química total', Los Angeles Times en Español, ‏2021-06-26 (ב־) Sofia Hermoso, Sofía Reyes e Pedro Capó: "Casualidad" ultrapassa 3 milhões de views, Nação da Música, ‏2021-06-29 (ב־Brazilian Portuguese) Lucas Villa, These Are Mexican Pop Star Sofía Reyes' Top 5 Collaborations Including "Dancing On Dangerous", we are Mitú. 100% American & Latino, ‏2021-04-29 Dancing On Dangerous, נבדק ב-2021-07-01
Let It Go

האם התכוונתם ל... Let It Go (שיר של ג'יימס ביי) Let It Go (שיר דיסני)